സിപിഐഎം പത്തനംതിട്ട ടൗണ് ബ്രാഞ്ച് സമ്മേളനത്തില് വീണ്ടും തര്ക്കം ഷമീര് സെക്രട്ടറി സിപിഐഎം പത്തനംതിട്ട ടൗണ് ബ്രാഞ്ച് സമ്മേളനത്തില് സെക്രട്ടറി സ്ഥാനത്തേച്ചൊല്ലി തര്ക്കം. തെരഞ്ഞെടുപ്പിലൂടെ സെക്രട്ടറിയെ നിശ്ചയിക്കണമെന്ന് മൂന്ന് അംഗങ്ങള് ആവശ്യപ്പെട്ടു. എന്നാല് യോഗത്തില് പങ്കെടുത്ത ഭൂരിപക്ഷം അംഗങ്ങള് ഇതിനെ എതിര്ത്തു. പിന്നാലെ മൂന്ന് അംഗങ്ങളും യോഗം ബഹിഷ്ക്കരിക്കുകയായിരുന്നു. ഒടുവില് മുന് ബ്രാഞ്ച് സെക്രട്ടറി ഷമീറിനെ ബ്രാഞ്ച് സെക്രട്ടറിയായി തെരഞ്ഞെടുത്തു. കഴിഞ്ഞ മാസം ഇരുപതാം തീയതി ചേര്ന്ന ബ്രാഞ്ച് സമ്മേളനം തര്ക്കത്തേത്തുടര്ന്ന് നിര്ത്തി വച്ചിരുന്നു. ഇന്ന് ലോക്കല് സമ്മേളനങ്ങള് ആരംഭിക്കാനിരിക്കെയാണ് ഇന്നലെ പത്തനംതിട്ട ടൗണ് ബ്രാഞ്ച് സമ്മേളനം ചേര്ന്ന് സെക്രട്ടറിയെ തെരഞ്ഞെടുത്തത്. നഗരസഭയില് എസ്ഡിപിഐയുമായി ചേര്ന്ന് ഭരണം പങ്കിടുന്നതിനെ ചൊല്ലിയാണ് ബ്രാഞ്ച് സമ്മേളനത്തില് വിഭാഗീയതക്ക് കാരണമായത്. സെക്രട്ടറി സ്ഥാനത്തേക്ക് ഫിറോസിന്റെ പേരും ഉയര്ന്നെങ്കിലും മത്സരം അനുവദിക്കാതെ ഷെമീറിനെ സെക്രട്ടറിയായി പ്രഖ്യാപിക്കുകയായിരുന്നു.